|  |  |
| --- | --- |
| **“TASDIQLAYMAN”****“TIQXMMI” Milliy tadqiqot universiteti prorektori** **B.A.Xudayarov** **\_\_\_\_\_\_\_\_\_\_\_\_\_\_\_**2022-yil “\_\_\_\_”\_\_\_\_\_\_\_\_\_\_\_\_\_\_  |  **“TASDIQLAYMAN”****“UNICON.UZ” davlat unitar korxonasi direktori** **M.M.Maxmudov**  **\_\_\_\_\_\_\_\_\_\_\_\_\_\_\_**2022-yil “\_\_\_\_”\_\_\_\_\_\_\_\_\_\_\_\_\_\_\_  |

**O**‘**zaro hamkorlik aloqalari bo**‘**yicha**

**SHARTNOMA №\_\_\_\_\_\_**

Tashkent shahri 2022-yil “\_\_\_\_”\_\_\_\_\_\_\_\_\_\_\_\_\_

O‘zbekiston Respublikasi Prezidentining “O‘zbekiston Respublikasi oliy taʼlim tizimini 2030-yilgacha rivojlantirish konsepsiyasini tasdiqlash to‘g‘risida” 2019-yil 8-oktyabrdagi PF–5847-son Farmoni hamda O‘zbekiston Respublikasi Prezidentining 2021-yil 16-iyundagi “Oliy taʼlim sohasidagi islohotlar natijadorligi hamda yangi o‘quv yiliga tayyorgarlik jarayonlari to‘g‘risida” o‘tkazilgan videoselektor yig‘ilishi 34-sonli bayoni ijrosini taʼminlash maqsadida “Toshkent irrigatsiya va qishloq xo‘jaligini mexanizatsiyalash muhandislari insitituti” Milliy tadqiqot universiteti “Texnologik jarayonlar va ishlab chiqarishni avtomatlashtirish va boshqarish kafedrasi”(keyingi o‘rinlarda Kafedra) nomidan (bir tomondan) Iniversitet Ustavi asosida prorektor B.A.Xudayarov,“UNICON.UZ” davlat unitar korxonasi (keyingi o‘rinlarda Korxona), ikkinchi tomondan Korxona Ustavi asosida direktor M.M.Maxmudov o‘rtasida o‘zaro hamkorlik aloqalari bo‘yicha shartnoma tuzildi.

1. **Umumiy qoidalar**

Oliy maʼlumotli mutaxassislarni tayyorlash sifatini oshirishda iqtisodiyot sohalari va tarmoqlarining ishtirokini yanada kengaytirish orqali respublika oliy taʼlim tizimida yuqori malakali raqobatbardosh kadrlar tayyorlashning mazmunini mamlakatning ijtimoiy-iqtisodiy taraqqiyoti istiqbollari, jamiyat ehtiyojlari, ilm-fan, texnika va texnologiyalarning zamonaviy yutuqlaridan kelib chiqqan holda tubdan takomillashtirish maqsadida quyidagi yo‘nalishlarda hamkorlik amalga oshiriladi:

1.1. Kafedra va korxonaning o‘zaro samarali hamkorligini yo‘lga qo‘yish.

1.2. Korxonaning mutaxassislar tayyorlash sifatiga bo‘lgan talablarini bevosita taʼlim mazmunini shakllantirishda Kafedra professor-o‘qituvchilari tomonidan tizimli o‘rganib borilishini tashkil etish maqsadida stajirovkalar joriy qilish.

1.3. Rivojlangan xorijiy davlatlarning eng ilg‘or tajribasini o‘rgangan hamda Korxonaning mutaxassislarga bo‘lgan talabidan kelib chiqqan holda o‘quv rejalari, fan dasturlari, o‘quv adabiyotlari, shu jumladan o‘quv-metodik komplekslarni xalqaro standartlar asosida, zamonaviy, mutlaqo yangi talablar asosida ishlab chiqilishi va bosqichma-bosqich joriy etilishini tashkil qilishni o‘zaro hamkorlikda amalga oshirish.

1.4. Hamkorlikda Korxonani istiqbolli rivojlantirish dasturini hisobga olib, oliy malakali kadrlarga bo‘lgan ehtiyojini yillar kesimida aniq manzilli, taʼlim yo‘nalishi hamda mutaxassisligini ko‘rsatgan holda, aniq balans beradigan hisob-kitoblar asosida ishlab chiqish.

1.5. Kafedraning taʼlim yo‘nalishida zamonaviy axborot-kommunikatsion texnologiyalari asosida ilmiy-tadqiqot ishlarini hamkorlikda bajarish va qo‘llash.

1.6. Korxonaning muammolarini o‘rganish va ularning yechimi bo‘yicha ilmiy hamda amaliy takliflar ishlab chiqish. Ilmiy maqolalar tayyorlash va ularni nashr qilish.

1.7. Hamkorlikda seminarlar o‘tkazish.

1.8. Korxonada kafedralar filiallarini ochish.

1.9. Korxonada talabalar amaliyotini tashkil etish hamda bo‘sh ish o‘rinlariga bitiruvchilarni ishga joylashtirish choralarini ko‘rish.

1.10. Kafedra o‘qituvchilarining korxonada amaliy tadqiqotlar o‘tkazishiga sharoit yaratib berish.

1.11. Korxonaning tegishli xodimlari tomonidan kafedra bitiruvchilarini seleksiya qilish asosida ularni amaliyotga va ishga qabul qilish bo‘yicha tizimli ishlarni yo‘lga qo‘yish.

1.12. Hamkorlikda korxonani istiqbolli rivojlantirish dasturlarini ishlab chiqish.

1.13. Professor-o‘qituvchilarning amalga oshiradigan ilmiy-tadqiqotlarini tijoratlashtirishda hamkorlik qilish;

1.14. Mazkur shartnomaning tuzilishi va undagi shartlarning bajarilishi Kafedra va Korxona orasida tuziladigan o‘zaro manfaatli boshqa shartnomalarga zid bo‘lmasligi shart.

1. **O**‘**zaro hamkorlik bo**‘**yicha Kafedraning vazifalari**

2.1. Kafedraning sohaga oid taʼlim yo‘nalishidagi har bir talabasini 2-kursdan boshlab Korxonada malakaviy amaliyotlarni tizimli ravishda o‘tkazilishini hamda ixtisoslik fanlarining amaliy mashg‘ulotlarini bevosita ishlab chiqarishda tashkillashtirish.

2.2. Kafedraning soha mutaxassisligi bo‘yicha bitiruvchilarini Korxonaga ishga joylashtirish bo‘yicha aniq choralar ishlab chiqish.

2.3. Ishlab chiqarish, ilm-fan va taʼlim o‘rtasida integratsiyani chuqurlashtirish maqsadida Korxonaga tegishli ilmiy-texnik rivojlantirish yo‘nalishlari muammolari mavzulari bazasini shakllantirishda ishtirok etish.

2.4. Korxonaning ilmiy-texnik rivojlantirish muammolarini Kafedra bilan xo‘jalik shartnomalarini tuzgan holda amalga oshirish, xo‘jalik shartnomalarini bajarish ishlariga doktorantlar, magistrantlar va iqtidorli talaba yoshlardan iborat tadqiqotchilarni tizimli ravishda jalb qilishni tashkil etish.

2.5. Kafedra professor-o‘qituvchilari, ilmiy xodimlari va talabalari bilan Korxonaga oid yangiliklar, rivojlantirish istiqbollari, taʼlim mazmunini takomillashtirish, ilmiy-tadqiqot ishlarini rivojlantirish va kelgusidagi vazifalarni belgilab olish yuzasidan uchrashuvlar o‘tkazib borishni amalga oshirish.

2.6. Iniversitetning soha yo‘nalishlariga mos kafedralari qoshida oliy taʼlim, ilm-fan va ishlab chiqarish o‘rtasidagi innovatsion korporativ hamkorlik guruhlarini shakllantirish;

2.7. O‘quv materiallarini Korxonaning istiqbolli vazifalari va muammolari asosida yangilash va boyitib borish;

2.8. Korxona rahbari va mutaxassislarini bitiruvchilarning yakuniy davlat attestatsiyalarida ishtirok etishi uchun sharoit yaratish;

2.9. Talabalarni ish joylariga dastlabki taqsimlashni bitiruvchi kurs so‘ngida emas, balki mos ravishda ikkinchi va uchinchi kursda tahsil olayotgan davrda o‘tkazish va barcha turdagi amaliyotlarni Korxonada o‘tashni yo‘lga qo‘yish.

1. **O**‘**zaro hamkorlik bo**‘**yicha korxonaning vazifalari**

3.1. Kafedraning sohaga mos yo‘nalishlari bo‘yicha Korxonada filiallarini ochishga yordam berish.

3.2. Kafedraning taʼlim yo‘nalishidagi har bir talabaning 2-kursdan boshlab Korxonada malakaviy amaliyotlarni tizimli ravishda o‘tkazilishiga ko‘maklashish va ixtisoslik fanlarining amaliy mashg’ulotlarini bevosita ishlab chiqarishda tashkillashtirishni amalga oshirishga sharoit yaratish, sohaga mos taʼlim yo‘nalishlari mutaxassisliklari bo‘yicha bitiruvchilarni ishga joylashtirish bo‘yicha aniq choralar ko‘rish.

3.3. Ishlab chiqarish, ilm-fan va taʼlim o‘rtasida integratsiyani chuqurlashtirish maqsadida Korxonaga tegishli ilmiy-texnik rivojlantirish yo‘nalishlari muammolari mavzulari bazasini shakllantirishda ko‘maklashish.

3.4. Korxonaga tegishli ilmiy-texnik rivojlantirish yo‘nalishlari muammolari bo‘yicha Kafedra (Universitet) bilan xo‘jalik shartnomalarini tuzish.

3.5. Kafedra professor-o‘qituvchilari, ilmiy xodimlari va talabalari bilan korxonaga oid yangiliklar, rivojlantirish istiqbollari, taʼlim mazmunini takomillashtirish, ilmiy-tadqiqot ishlarini rivojlantirish va kelgusidagi vazifalarni belgilab olish yuzasidan uchrashuvlar o‘tkazib borishga sharoit yaratish.

3.6. Kafedra taʼlim yo‘nalishlari va mutaxassisliklari talabalari uchun, mahsulot ishlab chiqarishning texnologik jarayonlari va Korxonaga tegishli ilmiy-texnik rivojlantirish yo‘nalishlari muammolari bo‘yicha Korxonaning yetakchi mutaxassislari tomonidan maʼruzalar o‘qishni tashkillashtirish.

3.7. Korxonaga tegishli ilmiy-texnik rivojlantirish yo‘nalishlari muammolari bo‘yicha bitiruv malakaviy ishi va magistrlik dissertatsiyalari hamda kurs ishi va loyiha mavzularini shakllantirishda amaliy yordam berish, shart-sharoitlar yaratish.

3.9. Universitetning sohaga mos taʼlim kafedralari qoshida shakllantiriladigan oliy taʼlim, ilm-fan va ishlab chiqarish o‘rtasidagi innovatsion korporativ guruhlarga Korxonaning yetuk mutaxassislarini biriktirish;

3.10. Kafedra o‘qituvchilarining korxonada amaliy tadqiqotlar o‘tkazishga sharoit yaratib berish;

3.11. Korxonaning mutaxassislar tayyorlash sifatiga bo‘lgan talablarini tizimli o‘rganib borilishini tashkil etish maqsadida stajirovkalarga kelgan Kafedra professor-o‘qituvchilari uchun sharoitlar yaratib borish;

3.12. Taʼtillar davrida Kafedra talabalarini korxonada vaqtinchalik ish bilan taʼminlash;

3.13. Korxonadagi bo‘sh vakant o‘rinlarni malakali bitiruvchilar bilan to‘ldirib borish;

3.14. Kafedra o‘quv rejasida belgilangan ishlab chiqarish va malaka amaliyotlarini o‘tash davrida talabalarga amaliyotchi maqomini berish va amaliyot davri davomida imkoniyat doirasida ish haqi to‘lanadigan lavozimga ishga qabul qilish;

3.15. Korxona rahbari va mutaxassislarini bitiruvchilarning yakuniy davlat attestatsiyalarida ishtirok etishini taʼminlash;

3.16. Kafedra talabasiga Korxona masʼul xodimini biriktirish, bunda biriktirilgan xodim amaliyotchi bilan ishlash ko‘nikmasiga ega bo‘lishini taʼminlash, Korxonada amaliyotchidan unumli foydalanishni yo‘lga qo‘yish, amaliyotchilar uchun ish joyi va amaliyot davrida foydalanish uchun zaruriy materiallar ajratilishini tashkil etish.

1. **Shartnomaning bajarilish muddati**

4.1. Bu shartnoma imzolangan kundan boshlab **10 yil muddatga** amal qiladi.

4.2. Shartnomada ko‘rsatilgan ishlarni to‘liq va samarali bajarish uchun har o‘quv yilida tadbirlar tuziladi va tasdiqlanadi.

4.3. Qo‘shimcha kelishuv asosida bu shartnomaning muddati uzaytirilishi, o‘zgarishi yoki bartaraf etilishi mumkin.

4.4. Shartnoma uch nusxada tuziladi va bir xil yuridik kuchga ega.

|  |  |
| --- | --- |
| “TIQXMMI” Milliy tadqiqot universiteti Texnologik jarayonlar va ishlab chiqarishni avtomatlashtirish va boshqarish kafedrasi 100000, Toshkent sh., Qori-Niyoziy ko‘chasi, 39 uy. Tel: +998(71) 237-19-98 | “UNICON.UZ” davlat unitar korxonasi 100187, O'zbekiston, Toshkent, Qorasuv-3, Mingbuloq, 38Tel: +998(71) 208 81 94  |